تهقینهوهیهك ژمارهیهك بریندار و كوژراوی لێدهكهوێتهوه
PM:05:18---06-06-2018
ئهم بابهته 1571
جار خوێنراوهتهوه
لڤین:
تهقینهوهی گولـلهیهكی تۆپ له گوندی سنووریی و بوومهلهرزهلێدراوی "شێخ سهله" له سهلاس باوهجانی ٦ كوژراو و برینداری لێكهوتهوه.
بههۆی تهقینهوهی گولـلهتۆپێك له یهكێك له گوندهكانی پارێزگای كرماشان له ڕۆژههڵاتی كوردستان ژمارهیهك بریندار و كوژراوی لێدهكهوێتهوه.
شهوی ڕابردوو له گوندی شێخ سهله سهر به شاری سهلاسی باوهجانی له پارێزگای كرماشان گولـله تۆپێك كه مێژووهكهی بۆ شهڕی ئێران و عیراق دهگهڕێتهوه تهقییهوه و له ئهنجام كهسێك كوژرا و پێنج كهسی تریش به سهختی برینداربوون كه بریندارهكان بۆ نهخۆشخانهی شاری جوانڕۆ گواستراونهتهوه.
كوژراو و بریندارهكه ههموویان ئهندامانی یهك خێزانن، ئهو خێزانه پێشتر باوكیان مردووه و ئهركی بهخێوكردن كهوتهسهر شانی ژنی ماڵهوه و له تهقینهوهكهدا كوڕێكی ئهو خێزانه كوژراوه و دایكێك و سێ كچ و كوڕێكی تریش به سهختی برینداربوون.
ئهو خێزانه له بوومهلهرزهیهكی چهند مانگ پێشووی ئهو پارێزگایه ماڵهكهیان به تهواوهتی وێران بووه و كاتێك كه ویستیویانه خانووهكهیان دروستبكهنهوه بههۆی تهقینهوهی گولـله تۆپێك كه پاشماوهی شهڕی ئێران و عیراق بووه تووشی ئهو ڕووداوه بوون.